तैमूर अली खान बने शेफ, मम्मी करीना कपूर के लिए बनाई आइसक्रीम- देखें Cute Photos  
तैमूर अली खान बने शेफ
मम्मी करीना कपूर के लिए नन्हे शहजादे ने बनाई आइसक्रीम
तैमूर अली खान की फोटो बटोर रही है सुर्खियां
बॉलीवुड के सबसे पॉपुलर स्टार किड और सैफ अली खान (Saif Ali Khan) व करीना कपूर (Kareena Kapoor) के नन्हे शहजादे तैमूर अली खान (Taimur Ali Khan) सोशल मीडिया पर छाए हुए हैं. बचपन में ही स्टार बने तैमूर अली खान इन दिनों शेफ बने नजर आ रहे हैं. इतना ही नहीं, नन्हे तैमूर अली खान ने अपनी मम्मी करीना कपूर के लिए आइसक्रीम भी बनाई है. इस बात का खुलासा खुद मशहूर शेफ विजय चौहान ने अपनी पोस्ट में किया है. दरअसल, तैमूर अली खान मम्मी करीना कपूर के साथ शेफ विजय चौहान की वर्कशॉप में पहुंचे. इस खास मौके पर उन्होंने आइसक्रीम और कप केक्स बनाना भी सीखा.
It was a great pleasure to meet #actress #bollywood #therealkareenakapoor and #taimuralikhan and She attend cookery sessions about ice cream and cup cakes.#taimuralikhan made yummy #icecream for his Mom.
A post shared by  Vijaychauhan (@chefvijaychauhan) on Nov 26, 2019 at 12:08pm PST

शेफ बने तैमूर अली खान (Taimur Ali Khan) की कुछ फोटो भी सोशल मीडिया पर छाई हुई हैं, जिनमें तैमूर अली खान काफी क्यूट लग रहे हैं. फोटो में तैमूर अली खान अपनी मम्मी करीना कपूर जैसी टी-शर्ट पहने बिल्कुल उनके रंग में रंगे नजर आ रहे हैं. यहां तक कि तैमूर अली खान ने कुकिंग क्लासेस के दौरान बिल्कुल शेफ की तरह ही कैप भी पहनी है. तैमूर अली खान की इन प्यारी फोटो को सोशल मीडिया पर शेयर करते हुए विजय चौहान ने लिखा, "बॉलीवुड की जबरदस्त एक्ट्रेस करीना कपूर (Kareena Kapoor) और तैमूर अली खान से मिलकर काफी अच्छा लगा. उन्होंने आइसक्रीम और कप केक्स से जुड़े कुकरी लेसन में भी भाग लिया. तैमूर अली खान ने अपनी मम्मी करीना कपूर के लिए आइसक्रीम भी बनाई."
बता दें कि तैमूर अली खान (Taimur Ali Khan) इन दिनों मम्मी करीना कपूर (Kareena Kapoor) के साथ चंडीगढ़ में मौजूद हैं. अपनी फोटो और वीडियो को लेकर नन्हे शहजादे खूब चर्चा में रहते हैं. कई बार तो वह फोटोग्राफर्स पर गुस्सा होते भी नजर आते हैं. वहीं, करीना कपूर की बात करें तो एक्ट्रेस इन दिनों अपनी फिल्मों की तैयारी में लगी हुई हैं, जिसमें 'अंग्रेजी मीडियम', 'गुड न्यूज' और 'लाल सिंह चड्ढा' शामिल है. 'अंग्रेजी मीडियम' में करीना कपूर इरफान खान के साथ नजर आएंगी तो वहीं 'गुड न्यूज' में अक्षय कुमार (Good Newwz) और 'लाल सिंह चड्ढा' में आमिर खान (Aamir Khan) के साथ अहम भूमिका में दिखाई देंगी.